Vizsgaanyag 7. kyu-ra

A vizsgára bocsátás feltételei:

 Életkor megkötés:

Legalább 10 éves kor.

 Kivárási idő:

A legutóbbi övvizsgától számított 6 hónap.

Az edző javaslatára:

Fehér, fekete vagy klubszínű karate ruha, sárga övvel. Rendelkezzen WAKO könyvel. 

 Elméleti anyag:

A küzdelem után kérdezve.

(K): Melyek az érvényes és támadható találati felületek /férfi és női/ semi,  light és full-contact versenyeken? (V): Érvényes találati felületek: a fej elölről és oldalról a fül vonaláig. A felsőtest elölről és oldalról, nyaktól lefelé az övig, a test oldalvonaláig, lábsöprés esetén a lábfej boka alatti része. Felnőtt és junior versenyeken támadható a tarkó és a nőknél a mell is. (K): Melyek az engedélyezett támadó felületek a kézen és a lábon? (V): Az ököl első, külső és belső /haitó/ része és kézhát, lábél, talp, lefeszített lábfej. (K): Melyek az engedélyezett technikák? (V): Az érvényes találati felületeket lehet támadni: kézzel, frontálisan és körkörösen, ugró rúgásokkal, lábéllel, talppal, lefeszített lábfejjel. (K): Melyek az érvényes lábsöprés kritériumai? (V): A lábsöprés csak abban az esetben értékelhető, ha az ellenfél lábfejének boka alatti részére irányul, s az ellenfél a lábsöprést követően azonnal elesik /három ponton éri el a talajt/.(K): Mely technikák végrehajtása tilos semi-contact versenyeken? (V): Tiltott technikák: tenyeres ütés, ujjtámadások. alkaros ütés, könyökütés, térddel rúgás, ütés vállal, dobások, gáncsolások, sípcsonttal rúgás. (K): Melyek azok a cselekedetek, amelyek végrehajtása tiltott akciónak minősül? (V): Tiltott, akciók: érvénytelen találati felületek támadása, fejelés, lökés. fogás, menekülés, „Állj!”, vezényszó utáni támadás, kifordulás, érvénytelen támadási felület mutatása, szándékos földre kerülés, kilépés, "vak"-nézés nélküli-technikák végrehajtása, bármiféle sportszerűtlen viselkedés, nem kontrolált, túl erős támadás, huzamosabb ideig passzivitás. Tiltott akcióként kell értelmezni a vezetők és csapattagok sportszerűtlen tevékenységét is.
- Erőnlét: 

80 felülés, 35 fekvőtámasz öklön. 

Gyorsasági állóképesség:

Folytonos váltott lábas köríves rúgás fejmagasságban levegőbe 1 percig.

- Technika: 

A technikákat számolásra mindkét oldalra 10-szer lassan, 10-szer gyorsan kell végrehajtani.

1. Kézhátütés (f) – lábzárással vagy mögé lépéssel – első oldalsó rúgás (t).

(Kizami uraken uchi jodan – kizami yoko geri kekomi chudan)
2. Első köríves rúgás (t) - Kézhátütés (f) - hátsó egyenes ütés (t).

(Kizami mawashi geri chudan – kizami uraken uchi jodan – gyaku tsuki chudan)
- Térérzékelés: 

A gyakorlatokat mind a kétoldali támadóállásból végre kell hajtani. Küzdelemszerűen számolásra 10-szer.

1. Első oldalsó rúgás (t) erővel.

(Kizami yoko geri kekomi chudan)

2. Hátsó rövid köríves rúgás (f). / 3cm-re áll meg a fejtől /

(Gyaku ko mawashi geri jodan)

- Védés ellentámadás:

Ballábas szimmetrikus állásban kell végrehajtani, szabadon mozgásból. / 2-perc /

/Védésnél a kifelé a támadó háta, a befelé a támadó teste felé irányuló mozgást jelenti/.

- Eséstechnika (Ukemi):

1. Gördülő esés előre, mind a két oldalra kétszer végrehajtva.

- Önvédelem:

Pofon védése, majd hátsó gáncs végrehajtása a támadón.

- Küzdelem (Kumite):

3 küzdelem egymás után, a küzdelem időtartalma 2 perc.
Övfokozatok


10. kyu
fehér öv egy piros keresztcsíkkal
5. kyu
kék öv egy piros keresztcsíkkal


9. kyu
fehér öv két piros keresztcsíkkal
4. kyu
kék öv két piros keresztcsíkkal


8. kyu
sárga öv egy piros keresztcsíkkal
3. kyu
barna öv egy piros keresztcsíkkal


7. kyu
sárga öv két piros keresztcsíkkal
2. kyu
barna öv két piros keresztcsíkkal


6. kyu
zöld öv
1. kyu
piros öv

DAN fokozatok:  fekete öv arany keresztcsíkokkal.
